|  |
| --- |
| **Dunavski vodni program/Danube Water Program** |

Dunavski vodni program pruža potporu za vođenje dijaloga o politici i razvitak kapaciteta u sektoru vodovoda i kanalizacije (ViK) u dunavskoj regiji. Zajednički ga provode Svjetska banka i Međunarodna asocijacija vodovoda u dunavskom slivnom području (IaWD) uz financiranje Vlade Austrije. Dunavski vodni program ostvaruje suradnju s regionalnim, nacionalnim i lokalnim subjektima u svrhu:

* promocije i davanja informacija za vođenje dijaloga o politici u vezi s ključnim izazovima s kojima se suočava sektor vodosnabdijevanja; i
* jačanja tehničkih i upravljačkih kapaciteta komunalnih poduzeća i institucija u sektoru, uključujući pripremu i pružanje potpore za provedbu aktivnosti na unapređenju učinkovitosti usluga.

Dunavski vodni program (DVP) se u BiH implementira od početka 2014. godine posredstvom Ministarstva vanjske trgovine i ekonomskih odnosa BiH.

Koordinaciju i nadzor nad realizacijom DVP-a na razini svojih članica realiziraju udruženje „Vodovodi RS“ i „Udruženje poslodavaca komunalnog gospodarstva FBiH“ uz potporu MVTEO BiH.

Aktivnosti DVP u BiH su, najvećim djelom, bile usmjerene na benchmarking poslovanja javnih vodovodnih poduzeća/javnih komunalnih poduzeća (JVP/JKP).

Postignuti rezultati:

* Pokrenut je dijalog, postignuto razumijevanje i dobivena potpora ključnih aktera procesa u identifikaciji i odabiru opcija uspostave modela/sustava pokazatelja poslovanja JVP-a i određivanja referentnih točaka („Benchmarking”) u BiH.
* Proveden prvi ciklus prikupljanja podataka o poslovanju JVP/JKP na području cijele BiH u okviru odabrane kratkoročne opcije benchmarkinga prema IBNET metodologiji
* Prikupljeni podaci o poslovanju JVP/JKP su objavljeni na on-line IBNET/ DANUBIS platformama.
* Podaci o poslovanju JVP/JKP-a su dostupni za usporedbu sa drugim poduzećima na razini BiH, sliva rijeke Dunav i cijelog Svijeta.
* Osigurano je sudjelovanje 6 pilot JVP/JKP iz BiH u programu European Benchmaking Cooperation (EBC).

Više o programu na linku: [www.danube-water-program.org/](http://www.danube-water-program.org/)